CELEX: 62013TN0174
Language: mt
Date: 2013-01-15 00:00:00
Title: Kawża T-174/13 P: Appell ippreżentat fil- 25 ta’ Marzu 2013 mill-Kummissjoni Ewropea mis-sentenza mogħtija mit-Tribunal għas-Servizz Pubbliku fil- 15 ta’ Jannar 2013 fil-Kawża F-27/11, BO vs Il-Kummissjoni

8.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 164/19
            
         Appell ippreżentat fil-25 ta’ Marzu 2013 mill-Kummissjoni Ewropea mis-sentenza mogħtija mit-Tribunal għas-Servizz Pubbliku fil-15 ta’ Jannar 2013 fil-Kawża F-27/11, BO vs Il-Kummissjoni
   (Kawża T-174/13 P)
   2013/C 164/34
   Lingwa tal-kawża: il-Franċiż
   
      Partijiet
   
   
      Appellanti: Il-Kummissjoni Ewropea (rappreżentanti: J. Currall u D. Martin, aġenti)
   
      Parti oħra fil-proċedura: BO (Amman, il-Ġordan)
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku, tal-15 ta’ Jannar 2013, fil-Kawża F-27/11, BO vs Il-Kummissjoni;
            
         
               —
            
            
               tiċħad ir-rikors ippreżentat minn BO fil-Kawża F-27/11, filwaqt li tikkundannah għall-ispejjeż tal-imsemmija istanza;
            
         
               —
            
            
               tiddiċiedi li kull parti għandha tbati l-ispejjeż tagħha relatati ma’ din l-istanza.
            
         
      Aggravji u argumenti prinċipali
   
   Insostenn tal-appell, il-Kummissjoni tinvoka aggravju uniku bbażat fuq ksur tal-Artikolu 19 tar-Regoli komuni dwar l-assigurazzjoni għar-riskji ta’ mard tal-uffiċjali tal-Unjoni Ewropea u tal-punt 2.5 tal-Kapitolu 12, intitolat “Spejjeż tat-trasport”, tat-Titolu II tad-Deċiżjoni tal-Kummissjoni, tat-2 ta’ Lulju 2007, li tistabbilixxi dispożizzjonijiet ġenerali ta’ implementazzjoni dwar ir-rimbors tal-ispejjeż mediċi, inkwantu t-TSP injora n-natura restrittiva tal-esklużjoni tar-rimbors tal-ispejjeż tat-trasport stabbilita minn din it-tieni dispożizzjoni.